stanford-oval/wikipedia huggingface dataset:
COVAX

קבלת משלוח חיסונים של COVAX, ארגנטינה
תוכנית הגישה הגלובלית לחיסוני COVID-19 (באנגלית: COVID-19 Vaccines Global Access או COVAX) הייתה תוכנית בינלאומית שמטרתה הייתה לספק חיסוני קורונה בצורה שווה באמצעות ברית החיסונים GAVI, ארגון הבריאות העולמי והקואליציה להמצאות למוכנות נגד אפידמיות CEPI בשיתוף עם ארגון יוניצ"ף. היוזמה, שהושקה באפריל 2020 על ידי ארגון הבריאות העולמי, הנציבות האירופית וממשלת צרפת נועדה לתת למדינות בעלות הכנסה נמוכה עד בינונית גישה לבדיקות, טיפולים וחיסונים. שיתוף הפעולה עם יוניצ"ף התקיים בזכות היות הארגון צרכן החיסונים הגדול בעולם לצד היכולות הלוגיסטיות שלו.
עד 19 באוקטובר 2020, 184 מדינות הצטרפו ליוזמה.
המיזם החל להפיץ חיסונים בפברואר 2021, ולמרות ההבטחה לספק 100 מיליון מנות עד סוף מרץ, יעד זה הושג רק ב-6 ביולי.
עד אמצע אוגוסט 2021 סיפק COVAX כ-200 מיליון חיסונים, לעומת 600 מיליון שתוכננו במקור. יש שהאשימו שהמחסור בחיסונים נוצר בגלל "לאומנות חיסונים" של מדינות עשירות וההסטה של 400 מיליון חיסונים של חברת אסטרה זניקה לשימוש ביתי בהודו. עד אפריל 2022 סופקו 1.4 מיליארד מנות חיסון.
היסטוריה

באפריל 2020, ארגון הבריאות העולמי, הנציבות האירופית וממשלת צרפת הקימו את "מאיץ הנגישות לכלים נגד COVID-19", יוזמה שנועדה לשפר את הגישה של מדינות עניות ובעלות הכנסה בינונית לכלים שמתמודדים עם המחלה. כחלק מהקמת המיזם, הוקם גם COVAX, שעסק בתחום החיסונים, לצד מיזמים אחרים שעסקו בבדיקות ובטיפולים.
חיסונים שהמיזם עשה בהם שימוש

עד 23 בדצמבר 2021, ארגון הבריאות העולמי אישר את חיסוני חברת אסטרהזניקה, פייזר, מודרנה, סינופארם, CoronaVac, Covaxin, Janssen ונובה וקס לשימוש חירום. חיסונים אלו הופצו באמצעות מיזם COVAX.
למדינות רבות שנהנו מחלוקת החיסונים של COVAX הייתה "יכולת רגולטורית מוגבלת", והן היו תלויות באישורי ארגון הבריאות העולמי. עד תחילת 2021, ארגון הבריאות העולמי בחן 11 חיסונים פוטנציאליים נגד הקורונה. החיסון הראשון שאושר היה של חברת פייזר והוא אושר ב-31 בדצמבר 2020.
בדצמבר 2020 השלים המיזם משא ומתן עם יצרני חיסונים שונים, שהבטיח לו אספקה של 2 מיליארד מנות חיסון.
הפצה

מיזם קובאקס סיפק חיסונים למדינות המתפתחות. בסך הכל, 92 מדינות בעלות הכנסה נמוכה ובינונית היו זכאיות לקבל חיסונים נגד קורונה ממנגנון הארגון באמצעות תרומות.
ב-3 בפברואר 2021 פורסמה התחזית של המיזם למחצית הראשונה של השנה. לפי התחזית, היו אמורות להימסר 336 מיליון מנות חיסון של אסטרהזניקה ועוד 1.2 מיליון מנות חיסון של פייזר ל-145 החברות במיזם רכש החיסונים. התכנון היה ראשית לחסן את עובדי מערכות הבריאות בכל מדינה, ששיעורם באוכלוסייה מוערך ב-3.3% מכל מדינה.
ב-24 בפברואר 2021 הפכה גאנה למדינה הראשונה בעולם שקיבלה חיסונים מהמיזם, כשהועברו אליה 600 אלף מנות חיסון של אסטרהזניקה. החל מ-2 במרץ הופצו החיסונים ברחבי המדינה באמצעות רחפני חברת Zipline, שאפשרו גישה למקומות שדרכי הפצה מסורתיות לא מתאפשרות בהם.
ב-1 במרץ היו עובדי מערכת הבריאות שהיו בחזית ופקידים שונים בחוף השנהב לראשונים שחוסנו באמצעות חיסוני COVAX. יותר מ-500 אלף מנות החיסון שנשלחו על ידי יוניצ"ף מהודו נשלחו לחוף השנהב בשבוע שקדם לחיסונים.
ב-5 במרץ קיבלה מולדובה 14,400 מנות חיסון, ובכך הייתה למדינה האירופית הראשונה שקיבלה חיסונים מהמיזם, זאת אחרי שכמה ימים קודם לכן קיבלה בתרומה חיסונים נוספים מרומניה.
על פי דו"ח של עמותת החיסונים People's Vaccine Alliance, סרבנות חיסונים לא הייתה הגורם העיקרי לעיכובים בקצב החיסונים בפועל במדינות המיזם, אלא חוסר יכולת בדיקות, כמויות נמוכות ואחסון לוקה בחסר פגעו בקצב שניתן היה להשיג.
הערות שוליים

↑  World Health Organization (15 ביולי 2020). "More than 150 countries engaged in COVID-19 vaccine global access facility". נבדק ב-3 בפברואר 2021. {{cite news}}:  (עזרה)
↑  "Coronavirus: WHO chief criticizes 'shocking' global vaccine divide". BBC. 10 באפריל 2021. נבדק ב-2021-04-25. {{cite web}}:  (עזרה)
↑  @gavi. "100 million doses delivered" (Tweet) (באנגלית) – via Twitter.
↑  אירופה בלחץ, ארגון הבריאות מזהיר מ"לאומנות חיסונים", באתר ynet, 30 בינואר 2021
↑  Carmen Raun, Gavi on the defensive over vaccine-equity effort, פוליטיקו, ‏5 באוגוסט 2021
↑  "COVID-19 Vaccine Market Dashboard". unicef.org (באנגלית). נבדק ב-2022-04-25.
↑  "Status of COVID-19 Vaccines within WHO EUL/PQ evaluation process" (PDF). נבדק ב-25 בדצמבר 2021. {{cite web}}:  (עזרה)
↑  "Covaxin Gets WHO Approval, Finally". 3 בנובמבר 2021. נבדק ב-3 בנובמבר 2021. {{cite web}}:  (עזרה)
↑  "WHO gives emergency approval to Sinopharm, first Chinese Covid-19 vaccine". The Daily Star. 7 במאי 2021. נבדק ב-9 במאי 2021. {{cite web}}:  (עזרה)
↑  World Health Organization (18 בדצמבר 2020). "COVAX Announces additional deals to access promising COVID-19 vaccine candidates; plans global rollout starting Q1 2021" (הודעה לעיתונות). נבדק ב-4 בפברואר 2021. {{cite press release}}:  (עזרה)
↑  "The Covax Facility: Interim Distribution Forecast – latest as of 3 February 2021" (PDF). COVAX. 3 בפברואר 2021. {{cite web}}:  (עזרה)
↑  "Moldova becomes first European country to receive COVID-19 vaccines under COVAX scheme". Radio Free Europe/Radio Liberty. 5 במרץ 2021. {{cite news}}:  (עזרה)
↑  Kaamil Ahmed, Low Covid jab rates in poorer countries falsely blamed on ‘vaccine hesitancy’ – report, הגרדיאן, ‏26 באוגוסט 2022
Kill at Will

Kill at Will הוא מיני-אלבום בו שבעה שירים של הראפר אייס קיוב. האלבום הופץ בשנת 1991, זמן קצר לאחר AmeriKKKa's Most Wanted. במהרה הגיע האלבום לסטטוס אלבום זהב במכירות, ושנה מאוחר יותר, הגיע לסטטוס פלטינה. באלבום מופיע גם רמיקס לסינגל "Endangered Species" מהאלבום הקודם של אייס קיוב. Kill at Will נחשב על ידי מעריציו של אייס קיוב בין היצירות הטובות ביותר שלו.
האלבום כולל שניים מהשירים המפורסמים של אייס קיוב, Jackin' for Beats ו-Dead Homiez. השיר Dead Homiez היה הסינגל השני בקריירת הסולו של אייס קיוב. השיר מתמודד עם האלימות, מוות, ובעיות חברתיות בשכונות הקשות והוא במהותו הקדשה לכל אלו שנרצחו בשכונות אלו. מאוחר יותר זכה השיר לתשבחות מצד ראפרים ומבקרים, והוא אחד משירי ההיפ הופ הראשונים שמתמודדים עם נושאים אלו.
רשימת שירים

| מס' | שם | משך |
| --- | --- | --- |
| 1. | (Endangered Species (Tales from the Darkside) (Remix)  | 4:11 |
| 2. | Jackin' for Beats  | 2:57 |
| 3. | (Get off My Dick and Tell Yo Bitch to Come Here (Remix  | 3:38 |
| 4. | The Product  | 3:35 |
| 5. | Dead Homiez  | 3:55 |
| 6. | (JD’s Gaffilin’ (Part 2  | 0:36 |
| 7. | !!!I Gotta Say What Up  | 3:06 |
בלארוספילם

| --- | --- |

 נתונים כלליים
 תקופת הפעילות:  1928–הווה (כ־96 שנים) 
 מיקום המטה:  מינסק 
 ענפי תעשייה:  יצירת קולנוע 
 מוצרים עיקריים:  קולנוע
  
 www.belarusfilm.by
 
בלארוספילם (בבלארוסית: Беларусьфільм) הוא אולפן הקולנוע הלאומי הראשי של בלארוס וחברת הקולנוע הגדולה במדינה.
מנכ"ל: ולדימיר קראצ'בסקי.
היסטוריה

הקולנוע בבלארוס החל בשנת 1924, כאשר אורגן המינהל הממלכתי לקולנוע וצילום (בלגוסקינו).  בשנת 1928 נוצר בלנינגרד אולפן קולנוע בשם "בלארוס הסובייטית" שעבר למינסק בשנת 1939.
הפקת הסרטים נקטעה על ידי מלחמת העולם השנייה וחזרה מחדש בשנת 1946, כאשר האולפן קיבל את שמו הנוכחי "בלארוספילם".. בתקופת ברית המועצות זכה האולפן לכינוי פרטיזנפילם, בגלל התפוקה הגדולה של הסרטים המציגים את מאבק הפרטיזנים הסובייטים נגד הכיבוש הנאצי. אולם האולפן נודע גם בסרטי הילדים שלו.
האולפן הפיק עד היום 131 סרטי אנימציה.  הפרויקט הראשון שלו היה בשיתוף עם Soyuzmultfilm בשנת 1963; סרט עלילתי סטופ-מושן בשם "שימו לב! הקוסם נמצא בעיר!".  הפקת סרטי אנימציה עקבית, עם זאת, לא החלה עד 1972. עיקר התפוקה הייתה ברוסית ולא בבלארוסית.
בין הבמאים המוקדמים בעידן הסובייטי שפיקחו על סרטי האולפן הם: אלכסנדר פיינץ, אולג פרליך, ולדימיר גרדין, ולדימיר קורש-סבלין, גריגורי רושל, בוריס שפיס, יורי טריך ומיכאיל ורנר.
בשנת 1997 נשיא בלארוס אלכסנדר לוקשנקו חתם על צו להפיכת האולפנים לאולפני בעלי חשיבות לאומית ושמם הרשמי הם אולפני הקולנוע הלאומיים "בלארוספילם".
בלארוספילם הוא גם מארגן משותף של פסטיבל הסרטים Listapad שנערך במינסק, בלארוס בנובמבר. מאז 2018 האולפנים גם מעניקים חסות לפרס הקולנוע הלאומי של בלארוס שנוצר באותה שנה ביוזמת משרד התרבות של בלארוס. בשנת 2019 צולם חלק גדול מהסרט "החוליה" בבלארוספילם. זהו הסרט הראשון של בוליווד שצולם בבלארוס. באותה שנה האולפנים הפיקו את סרט הפנטזיה הראשון בתולדות בלארוס מאז 1980: "הרפתקאות פרנטיש וירוויץ'".
במהלך ההפגנות בבלארוס (2020), פעילות האולפנים הוקפאה ואתר האינטרנט הרשמי נפל.
סרטים נבחרים > ברית המועצות

1926: סיפור היער
1927: זונה
1928: קסטוס קלינובסקי
1928: הוד מעלתו
1929: נתראה מחר
1930: שנאה
1930: סשה
1933: המחלקה הראשונה
1934: סגן קיג'י
1936: תאריך
1936: מחפשי האושר
1937: הקונצ'רטו של בטהובן 2
1938: הדוב
1938: אנשי הים
1953: גבעות השמיים שרות
1959: נערה מחפשת את אביה
1972: שעת הפפיר
1975: הרפתקאות בורטינו
1976: סוד לעולם כולו
1977: על כיפה אדומה
1985: צא וראה
סרטים נבחרים > בלארוס

1993: Az vozdam
1993: אני איבן, אתה אברהם
1994: פרחי הפרובינציה
1997: מגיהנום לגיהנום
1995: לאטו מילושי
1997: Zeezicht
2000: באוגוסט 1944
2003: אנסטסיה סלוצקאיה
2003: באבי יאר
2003: לב צ'רנוביל
2004: קו הדנייפר
2004: על הגובה חסר השם
2006: "פרנץ + פולינה"
2010: מצודת ברסט
2010: טבח
2012: בערפל
2020: הרפתקאות פרנטיש וירוויץ'
2020: קופלה
ראו גם

מוספילם
לנפילם
סויוזמולטפילם
הקולנוע הסובייטי
הערות שוליים

↑  Official site (אורכב 18.12.2018 בארכיון Wayback Machine)
↑  Huzhalouski, Alexander (2011). "Cinema in Belarus Under the Pressure of Censorship 1924–41". Studies in Russian and Soviet Cinema. 5 (2): 169–180.
↑  Great Soviet Encyclopedia (ברוסית) (3rd ed.). Moscow: Sovetskaya Enciklopediya. 1970. vol. 3, p. 99.
↑  Chronological list of Belarusfilm animated films at animator.ru
↑  Attention!
| --- | --- |
בקרת זהויות :  NLI: 987007322968905171  LCCN: no2009127934  NKC: ko20231211021  VIAF: 157510134   WorldCat (עם VIAF): 157510134 
53°55′39″N 27°37′47″E﻿ / ﻿53.92750°N 27.62972°E﻿ / 53.92750; 27.62972
בלארף

| --- | --- |
 תקופת הפעילות:  מ-2019 
 חברת תקליטים:  סטונס ת'רואו רקורדס
 חברים
 אריק אנדרה
 
בלארף (באנגלית: Blarf) הוא פרויקט מוזיקלי של הקומיקאי האמריקאי אריק אנדרה. בלארף הייתה במקור להקה שהורכבה מאנדרה וחבריו, אך היא התפרקה במהירות. בשנת 2019 חידש אנדרה את הפרויקט, והוציא את האלבום "Cease & Desist" דרך Stones Throw Records.
היסטוריה

לאחר שאריק אנדרה נרשם למכללת ברקלי למוזיקה בוסטון, מסצ'וסטס, הוא הקים להקה בשם "בלארף". מטרת הלהקה הייתה לחקות את הסגנונות של פרנק זאפה והביסטי בויז. הלהקה התפרקה אחרי זמן קצר מכיוון שמתופף הלהקה התחתן בגיל 18 עם אישה הנמצאת בתנועה נגד הפלות, ואנדרה בתגובה כתב שיר בשם "I Love Abortions" (בעברית: "אני אוהב הפלות").
ב-25 בדצמבר 2014, אנדרה הוציא באופן עצמאי מיני-אלבום בהשתתפות מפיק התקליטים הקנדי The First Seed, תחת הכותרת "BLARF".
ב-6 ביוני 2019, נחשף כי אמן חדש נחתם לסטונס ת'רואו רקורדס תחת השם "Blarf" וכי אלבום האולפן הבכורה שלו "Cease & Desist" אמור לצאת ב-26 ביוני. עד מהרה התחוללה שמועה ש"בלארף" הוא כינוי של אנדרה, אולם דמותו של בלארף הכחישה זאת. להופעותיו הפומביות הנדירות מאוד של בלארף הוא נראה בדרך כלל לובש תחפושת של רונלד מקדונלד.
הסינגל המוביל באלבום, "Badass Bullshit Benjamin Buttons Butthole Assassin", יצא ב-18 ביוני עם קליפ נלווה. Cease & Desist יצא כמתוכנן ב-26 ביוני 2019. האלבום מבוסס מאוד על סמפלים והוא מכיל אלמנטים של פלנדרפוניקה ומוזיקת נויז. קליפים לסינגלים "Banana" ו-"Boom Ba" יצאו ב-31 ביולי וב-12 באוגוסט 2019, בהתאמה.
אנדרה הופיע בשידור חי כ"בלארף" לראשונה ב-6 ביולי 2019, בלוס אנג'לס עם עמיתיו הנגנים ת'אנדרקאט, דומי וג'יי. די. בק.
דיסקוגרפיה > אלבומי אולפן

Cease & Desist - 2019
דיסקוגרפיה > תקליטים

2014 - (BLARF) (בשיתוף עם The First Seed)
דיסקוגרפיה > סינגלים

2019 - "Badass Bullshit Benjamin Buttons Butthole Assassin"
Banana" - 2019"
Boom Ba" - 2019"
הערות שוליים

↑  Weiss, Jeff (12 בספטמבר 2012). "Comedian Eric Andre trained at Berklee and had a band called BLARF". LA Weekly. אורכב מ-המקור ב-2 באוגוסט 2019. נבדק ב-2 באוגוסט 2019. {{cite web}}:  (עזרה)
↑  "Eric Andre & The First Seed: BLARF". thefirstseed.bandcamp.com. 25 בדצמבר 2014. אורכב מ-המקור ב-18 באוגוסט 2019. נבדק ב-18 באוגוסט 2019. {{cite web}}:  (עזרה)
↑  Slingerland, Calum (19 ביוני 2019). "Blarf's Video for "Badass Bullshit Benjamin Buttons Butthole Assassin" Is Wild as Hell". exclaim. אורכב מ-המקור ב-8 ביולי 2019. נבדק ב-2 באוגוסט 2019. {{cite web}}:  (עזרה)
↑  Sacher, Andrew (26 ביוני 2019). "BLARF, who may or may not be Eric Andre, releases debut album". Brooklyn Vegan. אורכב מ-המקור ב-29 ביוני 2019. נבדק ב-2 באוגוסט 2019. {{cite web}}:  (עזרה)
↑  Slingerland, Calum (11 ביוני 2019). "Here Are All the Details for Eric Andre's Blarf Album". exclaim. אורכב מ-המקור ב-2 באוגוסט 2019. נבדק ב-2 באוגוסט 2019. {{cite web}}:  (עזרה)
| --- | --- |
בקרת זהויות :  MusicBrainz: 8ae20c49-8b5c-4ba2-a960-7ca1dca8caaf
Lento (שיר של לורן חורגי וטייני)

"Lento" הוא סינגל שהוקלט על ידי הזמרת-יוצרת האמריקאית לורן חורגי והמפיק המוזיקלי הפורטוריקני טייני (אנ'). נכון ליולי 2021, הסינגל הושמע למעלה מ-25 מיליון פעמים בספוטיפיי, מה שהופך אותו לאחד משיריה המצליחים ביותר של חורגי ברשת הסטרימינג הזו.
השיר הגיע בשיאו למקום השני במצעד השירים הדיגיטליים הלטיניים.
וידאו קליפ

הווידאו קליפ של הסינגל, בבימויו של דאוויט נ. מ., הועלה לחשבון היוטיוב של לורן חורגי ב-20 במרץ 2020. נכון ליולי 2021, הווידאו קליפ נצפה למעלה מ-16 מיליון פעמים.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים הלטיניים | 2 |  |
הערות שוליים

↑  Lauren Jauregui Plans to Cook Up Some 'Genius Sh-- During Quarantine' to Follow the 'Sensual Energy' of 'Lento', Billboard (באנגלית)
↑  Brittany Spanos, Brittany Spanos, Lauren Jauregui Wants to Slow Things Down on New Single 'Lento', Rolling Stone, ‏2020-03-20 (באנגלית אמריקאית)
↑  Lento, נבדק ב-2021-07-11
↑  Lauren Jauregui, Billboard (באנגלית אמריקאית)
↑  Lauren Jauregui, Tainy - Lento (Official Video), נבדק ב-2021-07-11
| לורן חורגי |
| --- | --- | --- |
דיסקוגרפיה • פרסים ומועמדויות
| מיני-אלבומים | Prelude |  |
| סינגלים | "Expectations" • "More Than That" • "Lento" |  |
| השתתפות בסינגלים | "Back to Me" • "Strangers" • "All Night" |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz release group: 7923d3ef-bacc-45a5-8318-cabed94aebb2
בוריאטית

| --- | --- |
 מדינות:  רוסיה, מונגוליה, סין
 אזורים:  בוריאטיה, מחוז אירקוטסק, מחוז עבר הבאיקל,רפובליקת סאחה-יקוטיה
 דוברים:  590,000
 כתב:  בעבר אלפבית מונגולי (מאלפבית ארמי), בשנים 1931–1938 כתב לטיני וכיום אלפבית קירילי
 משפחה:  אלטאית? מונגולית צפונית
 לאום:  בוראטיה
 קוד שפה:  bxr 
 קוד ISO 639-2:  bua 
 קוד ISO 639-3:  bua 
 ראו גם:  שפה • כתב • רשימת שפות
 
בּוּרְיָאטִית (Буряад хэлэн) היא שפה קרובה למונגולית המשמשת את הבוריאטים, קבוצה אתנית החיה בעיקר ברפובליקה בוריאטיה שברוסיה. השפה נכתבת באמצעות גרסה מותאמת של הכתב הקירילי.
השפה רשמית ברפובליקה (לצד הרוסית, שפת הפדרציה הרוסית כולה) ומשמשת כיום בכל שטחי החיים, הספרות הבוריאטית כיום ענפה מאוד וכוללת את כל שטחי המדע והספרות. קיימים גם עיתונים (כגון Буряад Үнэн "בוריאאט ינן" העיתון הרשמי ברפובליקה) ושידורי רדיו וטלוויזיה בבוריאטית. עם זאת, כל הבוריאטים הם דו-לשוניים ודוברים בנוסף רוסית. במהדורת 2010 של הספר האדום של שפות בסכנה של אונסק"ו, הוגדרה השפה "בסכנת הכחדה חמורה"
כתב

במהלך המאה ה-17 נכתבה השפה באמצעות הכתב המונגולי הקלאסי. בוריאטים מערביים שלא הכירו כתב זה, השתמשו ברוסית כשפת הספרות. בשנת 1931 החליטה הוועדה האחראית מטעם הממשלה על כתיבתה של הבוריאטית בכתב הלטיני. החל משנת 1939 השפה נכתבת על ידי הכתב הקירילי בתוספת שלוש אותיות מיוחדות (Үү, Өө, Һһ).
מורפולוגיה

השכנות ארוכת השנים עם השפה הרוסית השפיעה על הבוריאטית רבות בתחום אוצר המלים והפונולוגיה. כך, נכנסו אליה העיצורים [в],[ф],[ц],[ч],[щ],[к], שלא היו קיימים בשפה הספרותית הקדומה. השפה כוללת כיום 27 עיצורים, 13 תנועות ו-4 דיפתונגים. זוהי שפה צירופית אך קיים בה גם שימוש נרחב בפוזיות (איחוד השורש המורפמי והתוספות הדקדוקיות תוך השמטת מרכיבי בסיס של שניהם), ובצורות והטיות דקדוקיות רבות. שם העצם נוטה לפי מספר ושבע יחסות. צורת הרבים מסומנת על ידי המורפמות нар, над, ууд, нууд, гууд, д, тан, шуул, шууд.
קטגוריית השייכות מובעת בצורה הבאה:
יחיד
גוף ראשון м, мни, ни: לדוגמה ахам, ахамни (אח שלי). гарни (יד שלי).
גוף שני ш, -шни: לדוגמה ахаш, ахашни (אח שלך). гаршни (יד שלך).
גוף שלישי нь, ынь: לדוגמה ахань (אח שלו), гарынь (יד שלו).
רבים
גוף ראשון мнай, най: לדוגמה ахамнай (אח שלנו), колхознай (קולחוז שלנו).
גוף שני тнай: לדוגמה ахатнай (אח שלכם).
גוף שלישי (בריבוי) нь, ынь: לדוגמה ахануудынь (אחים שלהם), колхозуудынь (קולחוזים שלהם).
טיפוס המשפט השכיח הוא מסוג SOV.
הערות שוליים

↑  http://www.unesco.org/languages-atlas/index.php
| --- | --- |
בקרת זהויות :  NLI: 987007292681805171  GND: 4088698-0  LCCN: sh85018089  LNB: 000289069  NKC: ph625062
HSM

HSM (ראשי תיבות באנגלית של: Hardware Security Module, תרגום: מודול אבטחת חומרה) הוא מכשיר מחשוב פיזי השומר ומנהל מפתחות דיגיטליים, ומבצע הצפנה ופענוח לחתימות דיגיטליות, אימות חזק (Strong authentication) ופונקציות הצפנה אחרות. בדרך כלל מודולים אלו מגיעים בצורה של כרטיס פלאגין או התקן חיצוני המתחבר ישירות למחשב או לשרת ברשת. מודול אבטחת חומרה מכיל שבב Crypto-processor מאובטח אחד או יותר.
בשל התפקיד הקריטי שהם ממלאים באבטחת יישומים ותשתיות, HSMs או המודולים הקריפטוגרפיים מאושרים בדרך כלל בתקנים מוכרים בינלאומיים כגון Common Criteria או FIPS 140 כדי לספק למשתמשים אבטחה בלתי תלויה כי העיצוב והיישום של המוצר וכן אלגוריתמי ההצפנה חזקים. הרמה הגבוהה ביותר של הסמכת אבטחה של FIPS 140 שניתן להשיג היא רמת אבטחה 4 (כללית). כאשר משתמשים בה ביישומים פיננסיים, אבטחת HSM מאומתת לעיתים קרובות על פי דרישות HSM שהוגדרו על ידי מועצת התקנים של תעשיית כרטיסי התשלום (Payment Card Industry Security Standards Council).
שימושים

ניתן להשתמש ב-HSM בכל יישום המשתמש במפתחות דיגיטליים. בדרך כלל המפתחות יהיו בעלי "ערך גבוה" – כלומר תהיה השפעה שלילית משמעותית על בעל המפתח אם תהיה פריצה וגניבת המפתח.
הפונקציות המרכזיות של HSM הן:
ייצור מפתח קריפטוגרפי מאובטח
אחסון מפתחות קריפטוגרפי מאובטח, לפחות עבור המפתחות ברמה העליונה והמפתחות הרגישים ביותר, המכונים לעיתים קרובות "Master keys"
ניהול מפתחות
שימוש בחומר קריפטוגרפי רגיש, למשל, ביצוע הצפנה עבור חתימה דיגיטלית
הפחתה בעומס שרתי יישומים לקריפטוגרפיה אסימטרית וסימטרית מלאה.
יחידות HSM נפרסות גם לניהול מפתחות "הצפנת נתונים שקופה" עבור מסדי נתונים ומפתחות להתקני אחסון כגון דיסק.
הם מספקים גם הגנה לוגית ופיזית הן על חומרים אלה, כולל מפתחות קריפטוגרפיים, מפני חשיפה, שימוש שאינו מורשה ותוקפים פוטנציאליים.
שימושים > ארנק מטבעות קריפטוגרפי

ניתן לשמור מטבעות קריפטוגרפיים בארנק מטבעות קריפטוגרפי על HSM.
גלריה

כספת HSM של EngageBlack
HSM של NCipher
ראו גם

העברת ממון אלקטרונית
PKI
FIPS 140-3
הערות שוליים

↑  Ramakrishnan, Vignesh; Venugopal, Prasanth; Mukherjee, Tuhin (2015). Proceedings of the International Conference on Information Engineering, Management and Security 2015: ICIEMS 2015. Association of Scientists, Developers and Faculties (ASDF). p. 9. ISBN 9788192974279.
↑  "Secure Sensitive Data with the BIG-IP Hardware Security Module" (PDF). F5 Networks. 2012. נבדק ב-30 בספטמבר 2019. {{cite web}}:  (עזרה)
↑  Gregg, Michael (2014). CASP CompTIA Advanced Security Practitioner Study Guide: Exam CAS-002. John Wiley & Sons. p. 246. ISBN 9781118930847.
↑  "Official PCI Security Standards Council Site - Verify PCI Compliance, Download Data Security and Credit Card Security Standards". www.pcisecuritystandards.org (באנגלית). נבדק ב-2018-05-01.
↑  "Support for Hardware Security Modules". paloalto. אורכב מ-המקור ב-26 במאי 2015. נבדק ב-26 במאי 2015. {{cite web}}:  (עזרה)
↑  "Gemalto and Ledger Join Forces to Provide Security Infrastructure for Cryptocurrency Based Activities". gemalto.com. נבדק ב-2020-04-20.
בלילה

ערך זה עוסק בתערובת נוזלית, דלילה או סמיכה. אם התכוונתם לשיר של הפרויקט של עידן רייכל, ראו .
קערה עם בלילה להכנת ופלים, ליד מקלה ופלים
בְּלִילָה היא תערובת נוזלית, דלילה או סמיכה, שמבוססת בדרך כלל על קמח עם מים, ביצה, בירה או חלב, מעורבבים זה בזה. בדרך כלל מוסיפים חומר מתסיס לתערובת כדי להתפיחהּ בזמן הבישול, הטיגון או האפייה.
שימוש

הבלילה נמצאת בשימוש רב במטבח ההודי: היא בשימוש בהכנת דוסה - סוג של קרפ הודי, ודיי - סוג של חטיף הודי בצורת דונאט שמכינים מעדשים ותפוחי אדמה, אידלי - מין פשטידה מקטניות ואורז, ועוד.
היא גם בשימוש בהכנת מאכלים נוספים, כמו פודינג יורקשייר, טמפורה, פיש אנד צ'יפס, חביתיות, ופלים וסוגים שונים של עוגות, עוגיות ולחמים.
לעיתים משתמשים בבלילה לציפוי בשר וירקות כשמטגנים אותם, ונהוג לצפות בבלילה מאכלים רבים שמטגנים בטיגון עמוק, לפני הטיגון, ואז הם מכונים "פריטר".
בבריטניה ובאילנד מכינים נקניקייה בבלילה והיא מוגשת במסעדות פיש אנד צ'יפס.
בוא לריו

בוא לריו הוא אלבום הסולו השלישי של יהודית רביץ, שיצא בשנת 1983.
הפקה

אחרי שלוש שנים שלא הוציאה אלבום חדש, ושנה לאחר שיצא אלבום האוסף המצליח "מילה טובה ואוסף שירים", הוציאה רביץ אלבום באווירת קרנבל שהורכב כולו משירים מאת המוזיקאי הברזילאי ז'ורז'י בן. בעת הופעה של בן ולהקתו בהיכל התרבות בתל אביב, התארחה רביץ במופע וכך נוצר הקשר. "מאחורי הקלעים היו רגעים של אושר. מבול של מחמאות מפי נגנים שהמוזיקה הברזילאית היא לחמם. וכשהראש בשמיים והרגשה מופלאה ממלאת את הגוף - רוצים עוד", כתב מבקר המוזיקה יוסי חרסונסקי על המפגש בין שני המוזיקאים שבעקבותיו נוצר האלבום.
בהקלטת האלבום ויתרה רביץ על הנגנים הישראלים שליוו אותה לרוב (חברי להקת בנזין) ובחרה את להקתו הברזילאית של בן שתנגן לכל אורך האלבום. ההקלטות בוצעו מיד לאחר ההופעה במשך יומיים. באותן שנים חיפשו המוזיקאים הישראלים השפעות מוזיקליות מעבר לים (יוונית, אירית, ספרדית) וההשפעה הברזילאית תפסה את רביץ כמו שתפסה גם את מתי כספי שיחד השתתפו ב-1977 בהרכב ארץ טרופית יפה ולאחר מכן הוציא כספי לבדו את האלבום ארץ טרופית יפה.
את שירי האלבום תרגם מפורטוגזית יעקב גלעד. בין להיטי האלבום: בוא לריו, סנטה קלרה, פני מלאך וטאג' מאהאל.
רשימת רצועות

כל השירים נכתבו והולחנו על ידי ז'ורז'י בן (תורגמו לעברית על ידי יעקב גלעד).
| בוא לריו> מס' | בוא לריו> שם | בוא לריו> משך | בוא לריו>  | בוא לריו>  | בוא לריו>  | בוא לריו>  | בוא לריו>  | בוא לריו>  | בוא לריו>  |
| --- | --- | --- | --- | --- | --- | --- | --- | --- | --- |
| 1. | בוא לריו  | 04:17 |  |  |  |  |  |  |  |
| 2. | סנטה קלרה  | 05:06 |  |  |  |  |  |  |  |
| 3. | קיפנה  | 04:07 |  |  |  |  |  |  |  |
| 4. | פני מלאך  | 04:19 |  |  |  |  |  |  |  |
| 5. | יום האינדיאנים  | 04:52 |  |  |  |  |  |  |  |
| 6. | טאג' מאהאל  | 03:58 |  |  |  |  |  |  |  |
| 7. | זאזוארה  | 04:15 |  |  |  |  |  |  |  |
| 8. | איב ברוסל  | 04:30 |  |  |  |  |  |  |  |
| משך כולל: | משך כולל: | 35:24 |  |  |  |  |  |  |  |
אשרת בכר

| --- | --- |
אין תמונה חופשית
 לידה:  1979 (בת 45 בערך) פתח תקווה, ישראל 
 השתייכות:  צבא הגנה לישראל 
 תקופת הפעילות:  1996–2020 (כ־24 שנים)
 דרגה:    סגן-אלוף
 
אשרת בכר (נולדה ב-1978) היא קצינה בצה"ל, בדרגת סגן אלוף (מיל'), אשר שירתה בתפקידה האחרון כסגנית יועצת הרמטכ"ל לענייני מגדר. בכר היא האישה הראשונה בצה"ל שמונתה לתפקיד מפקדת גדוד קרבי.
ביוגרפיה

נולדה וגדלה בפתח תקווה, כבת בכורה במשפחה של שלושה ילדים.
התגייסה לצה"ל בשנת 1996 ושירתה כקשתית במודיעין שדה (כיום: חיל האיסוף הקרבי), שהיה התפקיד הקרבי ביותר שהיה פתוח לנשים באותה התקופה. ארבעה חודשים אחרי גיוסה יצאה לקורס קצינות. במהלך שירותה הצבאי מילאה שורת תפקידים ביניהם מפקדת פלוגה בגדוד נשר, ראש מדור שילוב נשים במטה יועצת הרמטכ"ל לענייני נשים (כיום: יוהל"ם), קצינת אג"ם של בית הספר לאיסוף קרבי, וראש מדור תצפיות.
בדצמבר 2013 הוחלט על מינויה לתפקיד מפקדת גדוד האיסוף הקרבי איתם, תפקיד אליו נכנסה באופן רשמי בקיץ 2014, במהלך מבצע צוק איתן. בכך הפכה אשרת בכר לקצינה הראשונה שמונתה לתפקיד מפקדת גדוד קרבי בצה"ל. בתפקידה זה פיקדה על גדוד האיסוף הקרבי בגזרה הדרומית של משולש הגבולות ישראל-מצריים-ירדן. במסגרת תפקידה זה העלתה את הכשירות של פלוגת הלוחמות, הגבירה את הקושי באימונים, הובילה הטמעת אמצעי לחימה חדשים וטיפלה בתנאי השירות של התצפיתניות.
בשנת 2016 סיימה את תפקידה כמג"דית והחלה בתפקיד סגנית יועצת הרמטכ"ל לענייני מגדר. בתפקידה זה היא עוסקת בסוגיות של שוויון מגדרי וטיפול בחיילים ובחיילות שנפגעו פגיעה מינית, וכן מייצגת את צה"ל בדיונים בכנסת בכל התחומים הקשורים לסוגיות של מגדר.
באוגוסט 2020 השתחררה מצה"ל.
במרץ 2021 עד ספטמבר 2022 מתמחה בפרקליטות פלילים מחוז מרכז.
בפברואר 2023 התגייסה למשטרת ישראל כתובעת משטרתית.
השכלה

בכר יצאה ללימודים באוניברסיטה במסגרת שירותה הצבאי, והיא בוגרת תואר ראשון בפסיכולוגיה, סוציולוגיה וקרימינולוגיה ותואר שני במשפטים. נכון לשנת 2019 היא משלימה תואר ראשון נוסף במשפטים.
לפני קבלת הפיקוד על גדוד איתם השלימה קורס פיקוד ומטה (פו"מ) גלילות.
חיים אישיים

בכר גרושה מאוהד בכר, גם הוא קצין קרבי בשירות קבע, ולשניים בת משותפת.
הערות שוליים

↑  מתן חצרוני, ‏לראשונה: מג"דית קרבית מונתה בצה"ל, באתר ‏מאקו‏, 1 בינואר 2014
↑  גילי כהן, לראשונה תתמנה קצינה לפקד על גדוד קרבי בצה"ל, באתר הארץ, 1 בינואר 2014
↑  המג"דית הקרבית הראשונה בצה"ל, באתר ישראל היום, ‏1 בינואר 2014
↑  "בבית מחכה לי ילדה אחת. פה אני אחראית על 550 חיילים. זו שליחות", באתר ידיעות אחרונות, ‏30 בינואר 2015(הקישור אינו פעיל, יוני 2020)(הקישור אינו פעיל)
↑  אחרי שירות קרבי: אשרת בכר מקדמת שוויון בין נשים לגברים בצה"ל, באתר מיינט ראש העין, ‏8 במרץ 2019 (ארכיון)